𝄇 Downloaded From BollyFlix 𝄇
มีขนมมาให้ครับ
เราไม่ได้สั่งนะครับ
อภินันทนาการให้ทนายลินคอล์นครับ
นี่อะไร
รายชื่อแขกฝั่งผมไง
มีแค่สามชื่อ คุณจริงจังกับงานแต่งมั้ยเนี่ย
- ลูกไปเจอที่ไหน - ในกล่องของเก่าๆ กล่องใหญ่
นี่แหวนรุ่นโรงเรียนกฎหมายของปู่
- ฉันจ้างพนักงานชั่วคราวมา - กี่คน
- สี่คน - เยี่ยม
พรุ่งนี้ฉันจะไปพบผู้จัดการอาคารที่สตูดิโอ
ค่าเช่าขึ้นเป็นเดือนละหมื่นห้า
ฉันจ่ายได้มากสุดเดือนละหมื่นเดียว
เสียใจด้วย
ฉันได้รับเสนองาน มิคกี้ สำนักงานอัยการที่ซานดิเอโก
แล้วเฮลีย์ล่ะ
ลูกอยู่กับคุณจนกว่าคุณจะหายดีก็ได้
ผมคิดว่าคุณเลือกผิด แม็กกี้
คุณเป็นพยานคนเดียวที่อ้างว่า เห็นลิซ่าทำร้ายบอนดูรันท์
ผู้ตรวจสอบอาคารถ่ายไว้เหรอ
เขาเป็นพยานในคำสั่งศาล
"พัฒนาเมืองสั่งตาย" มาร่วมไขปริศนา
เรื่องราวคดีฆาตกรรมอันโหดร้าย ของมิตเชลล์ บอนดูรันท์
- นั่นเฮนรี่ ดาห์ล - อืม
คุณค้นพบอะไรคะ
สิ่งที่ดูคล้ายคราบเลือดเล็กๆ ที่ถุงมือข้างขวา
ตรงกับเลือดผู้ตายค่ะ
- เจฟฟ์ แทรมเมลล์ใช่มั้ย - ต้องการอะไร
จำชุดเครื่องมือที่ทิ้งไว้ได้มั้ย
- ได้ - ค้อนมันหายไป
ผมจะไม่ไปให้การ อย่าลากผมไปยุ่ง
- ว่าไง - แอนเดรียขอประชุมในห้องผู้พิพากษา
เวรละ
ฝ่ายอัยการเพิ่งได้รับหลักฐานชิ้นใหม่มาค่ะ
อาวุธสังหาร
มิคกี้ สาบานได้ ฉันไม่รู้เรื่องค้อนนั่นเลย
มันช่วยไม่ได้
ข่าวดีคือน่าจะแปลว่าเธอไม่มีอะไรเพิ่มแล้ว
แปลว่าเราจะได้เล่าเรื่องราวของเราซะที
นั่นแหละที่ฉันอยากทำมาตั้งแต่แรก
หมายถึงให้การเหรอ
ใช่สิ ให้การ ฉันไม่ได้ทำ
มันไม่สำคัญ
ทางเดียวที่คุณจะขึ้นให้การ คือถ้าผมเอาคดีคุณไม่อยู่
เขาพูดแบบนี้กับลูกความทุกคน เอาไว้ใช้กับผู้ชายดีกว่านะ
ผมเข้าใจ ต้องปั้นหน้านิ่ง ขณะที่คนหาว่าคุณเป็นฆาตกรมันทรมาน
ทำไมฉันปกป้องตัวเองไม่ได้
เพราะไม่ว่าคุณจะจริงใจ ซื่อสัตย์ขนาดไหน ลูกขุนจะสงสัยว่าคุณโกหกอยู่ดี
เราถึงต้องใช้พยานคนอื่น เล่าเรื่องราวของคุณแทน ขอตัวเดี๋ยว
แย่ขนาดไหน
ถามได้ ลูกขุนยุคนี้โตมากับซีเอสไอทั้งนั้น
พอเห็นว่ามีเลือดก็จบเลย แค่ถุงมือก็แย่แล้ว แต่นี่…
หวังว่านี่จะช่วยให้สูสีขึ้นมาหน่อย
เอาไว้โจมตีพยานวันนี้
ไม่ถึงกับหักล้างไม่ได้ แต่ตำรวจทำพลาด ตอนเก็บค้อนเป็นหลักฐาน
แล้วก็ทำแต้มพิสูจน์หลักฐาน กับเจ้าหน้าที่ห้องแล็บได้
แอนเดรียต้องการสามอย่างเพื่อให้ชนะคดี แรงจูงใจ วิธีการและโอกาส
ก่อนหน้านี้เธอมีแค่แรงจูงใจ ตอนนี้เธอมีวิธีการแล้ว
เราต้องการพยานฝ่ายเราเพิ่ม
- เราต้องใช้อดีตสามี - ฉันให้คนตามหาเขาอยู่ที่เม็กซิโก
คดีของฉันเริ่มพรุ่งนี้ อาจจะวันนี้เลย
- ถ้าเขาอยู่ที่นั่น ฉันจะหาให้เจอ - ได้
ไปจัดการเลย
ขอบใจนะ
- พร้อมนะ - ค่ะ
(แผนพิพากษา)
ผมทำงานจัดสวน บ้านส่วนบุคคล
วันพุธที่ผ่านมา คุณได้ทำงานที่บ้านของลูกค้ารึเปล่า
ทำครับ
คุณเบลทรัน อยากดื่มน้ำมั้ยคะ
- ขอบคุณครับ - ไม่เป็นไร
ผมทำงานที่บ้านแคปแลนวันพุธ
อยู่ที่ไหนคะ
เฮาเซอร์ ทางใต้ของถนนวิลเชอร์ ระหว่างถนนสายแปดตัดกับโอลิมปิก
ตรงนี้นะคะ
ครับ
มีอะไรผิดปกติเกิดขึ้น ตอนคุณทำงานที่นั่นเมื่อวันพุธมั้ยคะ
ผมเจอค้อนอยู่ใต้พุ่มไม้ ที่สนามหน้าบ้าน ติดกับฟุตบาท
- นี่ใช่ค้อนที่คุณเจอมั้ยคะ - ใช่ครับ
บันทึกค้อนนี้เป็นหลักฐานอัยการชิ้นที่ 12 ค่ะ
บันทึกไว้แล้ว
คุณเบลทรันคะ คุณทำอะไรหลังจากเห็นค้อน
ผมบอกคุณแคปแลน เจ้าของบ้าน
เขาโทรแจ้งตำรวจ ผมไม่ได้แตะต้องค้อนนั่นเลย
ทำไมล่ะคะ
เพราะดูเหมือนอาจจะมีเลือดติดอยู่
หมดคำถามค่ะท่าน
เชิญซักพยานได้ คุณฮอลเลอร์
คุณเบลทรันครับ คุณทำงานที่บ้าน
หลังที่คุณพบค้อนบ่อยขนาดไหน
สัปดาห์ละครั้งครับ
สัปดาห์ละครั้ง ถูกมั้ยถ้าจะพูดว่า
คุณเป่าใบไม้ใต้พุ่มไม้นั้นทุกครั้ง
ผมทำงานละเอียด
ผมไม่สงสัยเลยครับ
ในช่วงหกเดือนที่ผ่านมา
คุณมองใต้พุ่มไม้นั่นหลายครั้งแล้วใช่มั้ย
ใช่ครับ
ผมแน่ใจว่าคงหลายครั้ง
แต่คุณกลับไม่เคยเจอค้อนนั่นเลย
จนกระทั่งอยู่ดีๆ ค้อนก็โผล่มา
ในเวลาเดียวกันกับที่ลูกความของผม ถูกดำเนินคดีข้อหาฆาตกรรม
ขอค้านค่ะ
ถอนคำพูดครับ หมดคำถามแล้ว
สายสืบโอไบรอัน หลังกั้นพื้นที่รอบๆ พุ่มไม้แล้ว
คุณทำอะไรต่อคะ
ผมใส่ค้อนไว้ในถุงเก็บหลักฐาน
แล้วส่งต่อให้นักอาชญวิทยาที่อยู่ในที่เกิดเหตุ
คุณได้สังเกตอะไรเกี่ยวกับค้อนในตอนนั้นมั้ยคะ
ผมสังเกตว่าหัวค้อน คอค้อนและด้ามจับ
เปื้อนคราบสารที่ดูคล้ายกับเลือด
ผมยังจดเลขประจำค้อนจากใต้ด้ามจับไว้ด้วย
จดไว้ทำไมคะ
เพื่อดูว่าตรงกับเลขจากค้อนที่หายไป
จากกล่องเครื่องมือของคุณแทรมเมลล์มั้ย
แล้วตรงมั้ยคะ
ท่านครับ เพื่อประหยัดเวลาของศาล
เราจะยอมรับว่าค้อนดังกล่าว เป็นของคุณแทรมเมลล์ครับ
แน่ใจนะคุณฮอลเลอร์
แน่ใจที่สุดครับ
(อะไรวะ)
มีอะไรจะค้านมั้ย คุณฟรีแมน
- เอ่อ… ไม่มีค่ะท่าน - ดีมาก
สมาชิกคณะลูกขุน ตกลงเป็นข้อเท็จจริงว่า
ค้อนที่เป็นหลักฐานเป็นของจำเลยจริง
ไม่ใช่คำถามที่คุณต้องตอบในการพิจารณาร่วม
เชิญต่อได้ คุณฟรีแมน
ไม่มีคำถามแล้วค่ะท่าน
สายสืบโอไบรอัน เมื่อคุณไปถึงที่เกิดเหตุเมื่อหกเดือนก่อน
คุณให้เจ้าหน้าที่ตรวจหาอาวุธสังหาร ในบริเวณนั้นใช่มั้ยครับ
ใช่
พื้นที่ตรวจค้นนั้น รวมถึงบ้านที่คุณเบลทรันพบค้อนด้วย
- ถูกมั้ยครับ - ถูกครับ
ในคำให้การก่อนหน้านี้ คุณบอกลูกขุนว่า
คุณตรวจค้นละเอียดถี่ถ้วน
- จำได้มั้ยครับ - จำได้
ถ้าคุณตรวจละเอียดจริง สายสืบ
ไม่มีใครสังเกตเห็นค้อนอันนี้ตั้งหกเดือนได้ยังไง
ขอค้านค่ะ ถามเพื่อให้คาดเดา
ผมจะตั้งคำถามใหม่
คุณยังคิดอยู่มั้ยว่าคุณตรวจละเอียดดีแล้ว
ในเมื่อเพิ่งค้นพบค้อนในตอนนี้
ไม่มีทางตรวจพบทุกอย่างได้ครับ
แค่ตอบว่าใช่หรือไม่ครับ สายสืบ
ไม่ต้องห่วง
คุณฟรีแมนจะแก้คำให้การของคุณ ตอนถามซ้ำเอง
คุณฮอลเลอร์ ไม่สมควรอย่างยิ่ง ลูกขุนอย่าสนใจคำพูดนั้น
ขอโทษครับท่าน
แต่ผมอยากรู้ครับสายสืบ ยังไงกันแน่
คุณตรวจละเอียดมาก แล้วค้อนถูกซุกไว้ทีหลัง
หรือคุณตรวจสะเพร่า และเราไม่ควรเชื่อลมปากคุณสักคำ
ขอค้านค่ะ ท่านคะ
ถอนคำพูดครับ หมดคำถามแล้ว
(อะไรวะ)
ฝ่ายอัยการเบิกพยานดร.ฮันนาห์ เกตส์อีกครั้งค่ะ
ดร.เกตส์ ก่อนหน้านี้คุณให้การ เรื่องการระบุดีเอ็นเอ
จากตัวอย่างเลือดบนถุงมือ ที่พบในบ้านของคุณแทรมเมลล์
ใช่ค่ะ
ช่วยสรุปผลให้ลูกขุนฟังอีกครั้งได้มั้ยคะ
เลือดบนถุงมือตรงกันแน่นอน
กับเลือดของผู้ตาย มิตเชลล์ บอนดูรันท์
มาที่ตัวอย่างเลือดบนค้อนบ้าง
ฉันอยากให้คุณอธิบายการเปรียบเทียบ…
ท่านครับ เพื่อไม่ให้ต้องอธิบาย เรื่องดีเอ็นเอยืดเยื้ออีก
เราจะยอมรับว่าเลือดบนค้อน ตรงกับเลือดของผู้ตายครับ
ขอปรึกษาค่ะ
คุณไว้ใจผมใช่มั้ย ไม่ว่าผมต้องทำอะไร
ท่านคะ เห็นชัดว่าคุณฮอลเลอร์เล่นอะไรอยู่
เล่นอะไร ผมเห็นด้วยกับคุณ
เขาพยายามกันไม่ให้ฉันนำเสนอหลักฐาน
ด้วยเหตุผลที่น่าเชื่อถือ
ผมไม่ยอมให้คุณเล่นละคร ขอโทษนะ มันผิดกฎหมายเหรอ
ฉันเห็นด้วยกับการไม่ยืดเยื้อนะ คุณฮอลเลอร์
แต่ฉันไม่อยากให้เรื่องนี้ย้อนกลับมาหาฉัน ในชั้นอุทธรณ์
ท่านครับ ลูกความของผมถูกใส่ร้าย เราตั้งใจแก้ต่างแบบนี้มาตลอด
ผมไม่สงสัยเลยว่าค้อนอันนี้เป็นอาวุธสังหาร
เพราะฆาตกรเป็นคนนำไปวางไว้ เหมือนกับถุงมือ
แล้วลูกความของคุณเห็นด้วยที่ทำแบบนี้เหรอ
ครับ
ได้ ศาลจะยอมรับตามนั้น
ฉันจะบอกลูกขุนหลังมื้อเที่ยง
- ผมรู้ว่าทำอะไรอยู่ - จริงเหรอ
เพราะถ้าคุณพยายามจัดฉาก
ให้ยื่นอุทธรณ์ได้ว่า ทนายความไร้ความสามารถ ก็ได้ผลอยู่
ยอมรับหลักฐานที่มัดตัวที่สุดเนี่ยนะ
บางครั้งไม่สู้ก็ดีซะกว่า
บ้าไปแล้ว คุณต้องโจมตีพยานทุกคน สู้กับหลักฐานทุกชิ้น
เพราะไม่มีทางรู้ว่าลูกขุนจะสงสัยตอนไหน
เรียนวิชาพิจารณาคดีอาญาแค่ตัวเดียว ก็คิดว่าจะว่าความได้ดีกว่าผมเหรอ
ฉันไม่ได้เรียนจากไหน ฉันเรียนจากคุณ
เธอไล่บี้เราเละ ลอร์น่า
ยิ่งให้ผู้เชี่ยวชาญพล่าม เรื่องหลักฐานดีเอ็นเอกับเลือดก็ยิ่งแย่
คุณเลยยอมมอบอาวุธสังหารให้เลยเหรอ
ผมไม่มีทางเลือก ยังไงก็ต้องเป็นแบบนี้อยู่แล้ว
ผมดักทางเธอ ก่อนที่เธอจะเล่นใหญ่ให้ลูกขุนดู แค่นั้น
คุณเปลี่ยนแผนไม่รู้กี่รอบ ตั้งแต่เริ่มคดีนี้ ฉันรู้เหตุผลแล้ว
้อ้อ อีกอย่างนะ
ฉันไม่อยากบอกเมื่อเช้า เพราะฉันรู้ว่าคุณไม่ชอบ
ที่วันนี้เป็นวัน…
ไม่นะ อย่าพูดเรื่องนั้น
เฮลีย์เอาของมาส่งที่ออฟฟิศ
ฉันรับปากเธอไว้ว่า จะพาคุณกลับไปตอนมื้อเที่ยง
ลอร์น่า ผมกำลังว่าความอยู่
แต่นี่เฮลีย์นะ และคุณต้องกินบ้าง
มีของเหลือจากโฮลี่เบซิลอยู่ในตู้เย็น
ก็ได้ แต่รีบไปรีบกลับ
เยี่ยม แต่คุณต้องอธิบายแผนปราดเปรื่อง ให้ลูกความคุณก่อน
- ไงคะ - ไง คุณโอเคมั้ย
ค่ะ เมื่อกี้มันอะไร
- มาเถอะ ผมจะอธิบายระหว่างทาง - ไปไหน
ออฟฟิศผม เห็นว่ามีอาหารไทย
โอเค ฉันเข้าใจที่คุณทำไป
ที่จริงก็เป็นการแก้ทางคดีเราได้ดี
- นั่นแหละที่ตั้งใจ - แล้วหลักฐานเราล่ะ
ทำไมฉันถึงขึ้นไปเล่าความจริงไม่ได้
แอนเดรียจะจับผิดทุกอย่าง ที่ขัดแย้งกันและขยายให้ดูเป็นเรื่องโกหก
แต่มันไม่ใช่
ผมรู้ลิซ่า แต่ต่อให้เราเบิกตัวคุณ
ก็จะไม่ใช่เพื่อเล่าเหตุการณ์ที่เกิดขึ้นวันนั้น
จะเป็นการเล่าเรื่องราวของคุณ ทำไมร้านถึงสำคัญกับคุณมาก
ถ้าผมจะซ้อมคุณเพื่อให้การ นั่นคือเรื่องที่เราจะคุยกัน
มันเสี่ยงเกินไป เชื่อผมเถอะ
ฉันเชื่อค่ะ
เชื่อคุณ
หวัดดี
หวัดดี เราอยู่ในห้องประชุม
แฮปปี้เบิร์ธเดย์
เฮลีย์เป็นคนคิด ทำเป็นถูกใจซะ
ลูกรัก ขอบคุณมาก น่ารักจริงๆ ขอบใจนะ
- ลูกไม่ต้องทำก็ได้ - เราไม่ต้องพูดถึง "วัน ก " ได้ค่ะ
พูดว่า "สุขสันต์วันพฤหัสที่ดีกว่าปกติ" ได้
โอเค
คนพวกนี้เป็นใคร
พนักงานชั่วคราวที่ฉันจ้าง แกล้งชอบพวกเขาด้วย
- หวัดดี - หวัดดีค่ะ
มิคกี้ กลับไปเจอกันที่ศาลละกัน
ไม่ๆ ไม่เป็นไร เราเริ่มกันเลยมั้ย
มีอีกคนที่เรารออยู่
ใคร
แม่มาทำอะไรที่นี่
เฮลีย์บอกว่า "คุณย่าเอเลน่า พ่อหนูเกลียดวันเกิดตัวเอง"
"ทำยังไงดี" แม่บอกว่า "ไปเดี๋ยวนี้ละ"
โถ ขอโทษนะหลานที่แม่ของหลานทิ้งไป
แม็กกี้ไม่ได้… ช่างเถอะ แม่ครับ…
แม่เจอทุกคนแล้ว
อิซซี่น่ารักมาก สิงห์นักบิด แม่ไม่ค่อยแน่ใจทรงผมเขา
และเมียผมทอง
เธอชื่อ "ลอร์น่า" เธอพูดสเปนได้ จำได้มั้ยครับ
"เมียผมทอง" ดีกว่า "เมียเก่าคนที่สอง" นะ
คนนี้ยังไม่เจอ
- อ๋อ ฉัน… - นี่ลิซ่า ลูกความผมเอง
- ทำผิดอะไรมา - โอเค พอแล้วแม่
- เธอฆ่าคนเหรอ - ไม่ และเธอก็พูดสเปนได้ด้วย
- จริงเหรอ นึกว่าคนกรีกซะอีก - ไม่ใช่
ทำไมมิคกี้ถึงเกลียดวันเกิดตัวเองล่ะ
พ่อของเขาลืมประจำ ส่วนแม่เขาก็ขโมยซีนตลอด
- อธิบายได้เยอะเลย - อืม
แม่น่ารักมากที่มาถึงนี่ แต่ตอนนี้ไม่เหมาะครับ
เมื่อไหร่จะเหมาะล่ะ
คงไม่ใช่ตอนที่ ลูกนอนใกล้ตายอยู่ในโรงพยาบาลหรอกนะ
มันไม่ร้ายแรงขนาดนั้น
ไม่ใช่ครั้งแรกที่ลูกปิดบังแม่
เราเคยคุยกันแล้ว แม่จะทำอะไรให้ผมได้ตอนผมบำบัดอยู่
"ทำ" เหรอ แม่เป็นแม่ของลูกนะ แม่คลอดลูกมา เลี้ยงลูกมากับมือ
อย่าดราม่านักเลยแม่
ถ้าเป็นเฮลีย์ล่ะ
ถ้าเฮลีย์เป็นคนที่ใกล้ตายแล้วไม่บอกลูกล่ะ
ได้ ผมเข้าใจแล้ว
แม่ก็ต้องเข้าใจว่าผมติดว่าความอยู่ และต้องกลับไปแล้ว
งั้นแม่จะได้เห็นลูกชายว่าความเสียทีเหรอ
ใน… ไม่ครับแม่
ศาลเป็นเวทีของผม ผมจะเสียสมาธิไม่ได้
แม่เข้าใจ แต่ลูกไปสภาพนี้ไม่ได้
ลูกผอมไปนะ ตัวซีดเชียว
นี่นะ
มันซานิญาเยียวยาได้
นารันโฮช่วยเจริญอาหาร
เฆนฮิเบรก็ดีมาก
และสิ่งสำคัญที่สุด ยาปฏิชีวนะสำหรับสามเดือน
ที่ติฮัวนาลดครึ่งราคา
แม่ยังถ่ายโฆษณาพวกนั้นอยู่เหรอ
แม่ทำเพื่อประชาชน
ขอตัวเดี๋ยวครับ
มิคกี้ ฮอลเลอร์ครับ ฮัลโหล
ว่าไง ผมเจฟฟ์ แทรมเมลล์ อยู่ข้างล่าง
ผมอยากคุยด้วย
เจฟฟ์
ไม่มีรถลินคอล์นแล้วแทบจำคุณไม่ได้เลย
ผมมีเวลาไม่มาก ต้องกลับไปศาล
โอเค ผมเปลี่ยนใจแล้ว
ผมอยากให้การ ลิซ่าไม่ได้ทำ ไม่มีทาง
ก็ได้ เริ่มต้นได้ดี แต่ผมต้องการมากกว่านี้
หมายความว่าไง
ทำไมคุณหายตัวไป หายไปไหนมา คุณมีปัญหากับกฎหมายเหรอ
ผมต้องรู้ว่าอัยการจะเล่นมุมไหนได้
เรื่องพวกนั้นไม่สำคัญ บอกมาเลยว่าอยากให้ผมพูดอะไร ผมก็จะพูด
คุณมาทำอะไรที่นี่เจฟฟ์
ผมเพิ่งบอกไปไง
ว่าคุณจะยอมให้การเท็จถ้าผมบอกเหรอ
เออ อันนั้นผมเข้าใจ แต่คุณต้องการอะไร
ฟังนะ ผมทิ้งร้านอาหารไปแล้วมันก็ดันรุ่ง
ผมผิดเอง ผมแค่อยากได้ส่วนแบ่งในอนาคต
- พอดแคสต์ของเฮนรี่ - เอาน่า
ต้องมีสัญญาสร้างหนังหรืออะไรบ้างแหละ
ลิซ่ากับผม เราเห็นต่างกัน แต่ตอนนี้เราช่วยกันและกันได้
เราตกลงกันตรงนี้ได้เลย
ไม่เจฟฟ์ ผมไม่ตกลงกับใคร และผมไม่ให้คนโกหกให้การหรอก
ฟังนะ ผมพยายามสงเคราะห์คุณอยู่ เข้าใจมั้ย ให้ผมช่วยคุณ
นี่มันทั้งชีวิตของลิซ่านะ เข้าใจมั้ย
ถ้าอยากคุยเรื่องให้การเป็นความจริง โดยไม่มีค่าจ้างค่อยมาคุยกัน
ไม่งั้นก็ไสหัวไป
ไม่ ฉันบอกแล้วว่าจ่ายไม่ไหว มัน…
ไม่
อือๆ ฉันเข้าใจ คุณจนปัญญา ช่างเถอะ
สายไหนที่จบด้วย "ช่างเถอะ" ไม่ดีแน่
เอาเถอะ
เรื่องสตูดิโอของฉันคงดับแล้ว
ไหนว่ามีสัญญาแล้วนี่
เคยมี
จนกระทั่งผู้จัดการอาคารโก่งเงินประกันเพิ่ม
ฮะ ทำไม
เรื่องมันยาว
เริ่มต้นและจบที่เรย์
แต่ทำแบบนั้นไม่ได้นะ
ฉันจะทำยังไงได้ ไปฟ้องออกรายการทีวีเหรอ
ใช่ว่าฉันเสียเงินนะ แค่…
ความฝันโง่ๆ
ไม่โง่หรอก
ไว้คุยกันหลังเลิกศาล เราอาจจะหาวิธีได้
(เลดี้เอ็ม)
อ้าว มาซะที โอเคทุกคน
ขอโทษทีทุกคน
แฮปปี้เบิร์ธเดย์ทู…
กลับไปห้องประชุม เตรียมใหม่
เขาจะให้การมั้ย
ไม่ ผมให้เขาทำแบบนั้นไม่ได้
ขอเดานะ เขาต้องการเงิน
เขาคงได้ข่าวว่าคดีของคุณกำลังเป็นกระแส
เฮนรี่เพื่อนคุณอาจจะส่งเขามา มีโอกาสเป็นเขาก็ได้
ผมต้องถาม ลิซ่า
คุณไม่ได้ติดต่อไปหาเขาอีกใช่มั้ย
อะไรนะ
มิคกี้ ฉันไม่ได้คุยกับเขามาหลายปีแล้ว คุณก็รู้
ฉันไม่ขออะไรจากเขาทั้งนั้น
ดูเหมือนคุณสงสัยฉันอีกแล้ว
คุณเอาแต่ขอให้ฉันไว้ใจคุณ
ฉันก็อยากให้คุณไว้ใจฉันด้วย
คุณพูดถูก ผมขอโทษ เป็นธรรมดาของงานนี้น่ะ
โอเคทุกคน
ได้ โอเค พร้อมนะแล้วก็…
ทุกคน ขอโทษจริงๆ
ผมไม่อยากทำแบบนี้เลย แต่เราต้องกลับไปที่ศาลแล้ว
โทษที ขอเอาของเหลือไปด้วยได้มั้ย
อ้อ ฉันกินหมดแล้ว
ฮะ ไม่มีเค้กเหรอ แม่อุตส่าห์หิ้วท้องมา
กินไปเลยไม่ต้องรอ ขอบคุณทุกคนนะ โดยเฉพาะลูก
ขอโทษที่ทำวันเกิดพ่อพังค่ะ
หนูนึกว่าอาจจะพอแทรกตอนมื้อเที่ยงได้
ลูกรัก ลูกไม่มีทางทำวันพฤหัส ที่พิเศษกว่าปกติของพ่อพังได้หรอก
ไว้เราฉลองด้วยกัน แค่เราสองคน
เราะร้องเพลง "มาญานิตัส" ทุกอย่างเลย
ได้ค่ะ
โอเค ถ้าแม่จะไม่ได้ดูลูกในศาล แม่จะพาเฮลีย์ไปชอปปิ้ง
หลานต้องมีผู้หญิงที่มีสไตล์ในชีวิตบ้าง
เยี่ยมเลย ขอบคุณครับ ได้
อ๋อ นั่นสิ
เอาละ
ขอให้สนุกนะสาว ๆ ขอบคุณ
- อะไร - หมายความว่าไง "อะไร"
คุณรู้ดี
คุณตึงใส่ฉันมาตลอดทาง มีอะไร
เค้ก
เค้กไหน
เค้กวันเกิด
จากร้านเลดี้เอ็ม
- เรามีเครดิตที่ร้านนั้น สำหรับเค้กแต่งงานเรา - มันจะหมดอายุแล้ว
แค่โทรไปหาผู้จัดการก็เรียบร้อยแล้ว คุณชอบทำนี่
คุณพูดเรื่องอะไร
ผมกำลังพูดว่า ผมนึกว่า งานแต่งแค่เลื่อนไป ไม่ใช่ยกเลิก
เรายังไม่ได้กำหนดวันใหม่เลย
ทุกครั้งที่ฉันพูดถึง คุณก็เปลี่ยนเรื่อง
อะไรนะ
ผมอยากแต่งงานได้ทุกที่ ทุกเวลา
บอกมาเลยที่ไหน เมื่อไหร่ แต่งตอนนี้เลยก็ได้
ใจเย็นไว้พ่อ
คุณยังอยากแต่งอยู่มั้ย
อยากสิ ฉันแค่คิดว่านี่มันเป็นลาง
ลางอะไร
ว่าเราน่าจะหนีตามกันไปตามใจคุณ
อ้อ มาอยากหนีเอาตอนนี้
โทษนะ อย่าแอบฟังได้มั้ย
- ฉันนึกว่าคุณต้องการอย่างนั้น - ก็ใช่
ผมเคยต้องการอย่างนั้น
- คุณอยากจัดงานใหญ่ - เปล่า
ก็ได้ อาจจะ
ทั้งเช่าทักซิโด กล่าวอวยพรเชยๆ และวงคัฟเวอร์
แม่ฉันคอยจิกกัดเนี่ยนะ
ใช่ ผมอยากได้ทุกอย่าง
ทั้งหมดเลย ผมจะแต่งแค่ครั้งเดียว
ผมอยากใช้ทั้งชีวิตกับคุณ และอยากป่าวประกาศต่อหน้าทุกคน
ไม่ใช่กับคนแต่งตัวเลียนแบบเอลวิส กับผู้พิพากษาที่คงเคยคาดทัณฑ์บนผม
อยากได้ก็จัดให้
คุณสเติร์น คุณอยู่ข้างบ้าน ลิซ่า แทรมเมลล์นานเท่าไหร่คะ
สิบสองปีค่ะ
คุณรู้จักเธอดีขนาดไหน
ไม่ค่อยดีค่ะ เราเป็นเพื่อนบ้านกัน
แต่เธอกับสามีไม่ค่อยเป็นมิตรเท่าไหร่
หมายความว่ายังไงคะ
ตั้งแต่ฉันย้ายเข้าไปอยู่ เราก็มีปากเสียงกัน
เรื่องรั้ว ต้นไม้
เสียงจากเคาน์เตอร์ทำอาหารของเธอ เสียงพวกเขา
หมายความว่าไงคะ "เสียงพวกเขา"
พวกเขาทะเลาะกันประจำ ทำเอาฉันไม่ได้นอนทั้งคืน ทะเลาะกันหนักมาก
คุณได้ยินอะไรบ้างคะนอกจากเสียงทะเลาะ
ปาข้าวของใส่กัน
ข้าวของพัง
ครั้งนึงพวกเขาต้องเรียกรถพยาบาล
คุณเห็นกับตาเหรอคะ
มันดึกแล้ว
รถพาเจฟฟ์ สามีของเธอไปโรงพยาบาล
หลังจากนั้นไม่นานเขาก็หนีไป โทษเขาไม่ได้หรอก
ขอบคุณค่ะ ไม่มีคำถามแล้วค่ะ
เชิญซักพยาน คุณฮอลเลอร์
คุณสเติร์น คืนที่คุณบอก ตอนที่รถพยาบาลไปถึง
คุณจะแปลกใจมั้ยถ้ารู้ว่า เจฟฟ์ถูกพาตัวไปโรงพยาบาลคืนนั้น
เพราะป่วยฉุกเฉิน ไม่ใช่เพราะบาดเจ็บจากการทะเลาะ
ฉันไม่ได้ยินอะไรเรื่องป่วยฉุกเฉินเลย
ไม่เหรอ
คุณได้ถามมั้ย
เปล่า ฉันไม่ได้ถาม อย่างที่บอก เราไม่สนิทกัน
ครับ
เรื่องต่อไป
คุณเคยเจรจากับบริษัทบอนดูรันท์
เพื่อขายที่ดินของคุณมั้ย
ก็เคย แต่ไม่มีอะไรเกิดขึ้น
พวกเขายื่นข้อเสนอให้คุณมั้ย
เป็นข้อเสนอที่มีข้อแม้
ข้อแม้ว่า
ว่าคุณแทรมเมลล์ต้องขายที่ของเธอ
เพราะที่ดินของคุณไม่ติดกับที่ของบอนดูรันท์
นอกจากลิซ่าจะขายที่ของเธอด้วย
ทำนองนั้น
เขาเสนอให้เท่าไหร่ครับ
หนึ่งจุดห้า
- ล้านเหรอ - ค่ะ
หนึ่งจุดห้าล้านดอลลาร์
คุณชวดเงินก้อนนั้นไปเพราะลิซ่าไม่ยอมขาย
- คุณจึงโกรธแค้นเธอใช่มั้ย - ขอค้านค่ะ
ถอนคำพูดครับ ผมไม่มีคำถามสำหรับพยานคนนี้แล้ว
คุณคิม นี่คือรูปที่คุณถ่าย จากการประท้วงวันนั้นใช่มั้ย
ใช่ครับ
บันทึกรูปถ่ายนี้เป็นหลักฐานอัยการชิ้นที่ 17 ค่ะ
ทำไมคุณถึงถ่ายรูปนี้ไว้คะ
สถานการณ์มันตึงเครียดมาก ผมคิดว่าอาจมีความรุนแรง
แล้วจริงมั้ยคะ
อย่างที่เห็นละครับ
คุณแทรมเมลล์ประจันหน้า กับคุณบอนดูรันท์ เธอโมโหมาก
เขาพยายามกล่อมเธอ แต่ไม่ได้ผล
ผมถ่ายรูปนี้ไว้ตอนที่เธอผลักเขา
แล้วรปภ.ของอาคารก็เข้ามา รีบพาตัวพวกเขาออกไป
ทำไมคุณถึงอยู่ที่การประท้วงครับ คุณคิม
คุณบอนดูรันท์กำลังต่อเติมออฟฟิศของเขา
ผมไปเพื่อตรวจสอบรากฐาน
ในฐานะผู้ตรวจสอบอาคารประจำเมือง
คุณตรวจสอบทุกโปรเจกต์ ของคุณบอนดูรันท์มั้ยครับ
หลายที่ครับ เขา…
เขาเป็นนักพัฒนารายใหญ่มาก
พูดได้ว่าปากท้องของคุณ ขึ้นอยู่กับนักพัฒนาอย่างคุณบอนดูรันท์มั้ยครับ
ขอค้านค่ะท่าน
คุณคิมเป็นข้าราชการที่กินเงินเดือนจากเขต
ปากท้องของเขา ไม่ได้ขึ้นอยู่กับนักพัฒนาคนไหน
รับคำค้าน ลูกขุนจะเพิกเฉยการตีความนั้น
คุณคิม คุณกับคุณบอนดูรันท์คุยอะไรกัน ก่อนการประท้วงครับ
เราไม่ได้คุยกัน
เขาไม่ได้ขอให้คุณถ่ายรูปไว้ เพื่อใช้ขอคำสั่งห้ามเข้าใกล้
ต่อคุณแทรมเมลล์เหรอ
ไม่ครับ เขาไม่ได้ขอ
แล้วทำไมรูปถ่ายของคุณ ถึงอยู่ในใบคำร้องขอคำสั่งห้ามเข้าใกล้
ของคุณบอนดูรันท์ล่ะ
วันนั้นเขาเห็นผมถ่ายหลายรูปเลยขอดู
คุณพูดว่า "หลายรูป" คุณคิม แต่ฝ่ายอัยการเสนอแค่รูปเดียว
แล้วรูปที่เหลือล่ะครับ
ผมลบที่เหลือไปแล้ว
เพราะคุณบอนดูรันท์สั่งเหรอ
ไม่ครับ เพราะเรื่องทั้งหมดมันน่ากลัว
ผมไม่อยากเห็นรูปพวกนั้นแล้ว
คุณคิมครับ รูปนี้ถูกขยายใช่มั้ย ทำให้ใหญ่ขึ้น
ครับ
รูปนี้อยู่ในประวัติอีเมลของคุณบอนดูรันท์
นี่ใช่รูปดั้งเดิมที่คุณส่งให้เขามั้ยครับ
ผมคิดว่าใช่นะ
ดีครับ วันนั้นมีคนอื่นที่ถ่ายรูปด้วยมั้ย
เท่าที่รู้ไม่มีครับ
มีนักข่าวบางคนมาทีหลัง แต่…
เข้าใจละ แล้ววิดีโอคลิปล่ะ
วิดีโอคลิปเหรอ
เห็นผู้ชายคนนี้มั้ย
นักปั่นเหรอ
บอกเราได้มั้ยว่าคนนี้ติดอะไรที่หมวกของเขา
ดูเหมือนเป็นกล้องเล็กๆ
ขอค้านค่ะท่าน
ค้านอะไร ผมยังไม่ได้ถามอะไรเลย
ขาดข้อมูล ของวิดีโอที่คุณฮอลเลอร์ พยายามจะนำเสนอ
ผมคิดว่าคุณคิมกับภาพถ่ายของเขา ทำให้มีมูลแล้วนะครับ
เป็นการพิสูจน์พยาน คุณฟรีแมน มาดูกัน
ไปซะ
เฮ่ๆ โฮ่ๆ บอนดูรันท์ไสหัวไปซะ
บุกรุกความเป็นส่วนตัวบ้าน่ะสิ
อย่ามาจู่โจมผมแบบนี้ คุณไม่มีสิทธิ์อยู่ที่นี่
คุณกับไอ้พวกนี้ไสหัวออกไปซะ…
คุณคิม พูดได้ว่าภาพนี้เป็นช่วงเวลาเดียวกัน กับที่คุณถ่ายไว้มั้ยครับ
ก็ใกล้เคียง
ก็ใกล้เคียงเหรอ
แต่เราเห็นเหตุการณ์ก่อนหน้านั้นแล้ว
คุณบอนดูรันท์เป็นฝ่ายยั่วยุในการเผชิญหน้า ไม่ใช่คุณแทรมเมลล์
คุณแทรมเมลล์แค่พยายามปกป้องตัวเอง
ผม…
ฟังนะ ผมรู้ว่าผมเห็นอะไร
คุณคงมองทางอื่นตอนช่วงอื่นสินะ
ขอค้านค่ะ
ถอนคำพูดครับ
แต่ผมสงวนสิทธิ์เรียกพยานคนนี้อีกครั้ง
ตอนนี้หมดคำถามครับ
เรเน่ คุณเป็นคนต่อไปค่ะ
อัยการกำลังจะพักคดีแล้ว
เรเน่
โทษที ผมพร้อมแล้ว
- คุณฟรีแมน มีพยานอีกคนมั้ย - ขอปรึกษาค่ะท่าน
(เทเรซ่า เมดิน่า ผู้พิพากษา)
ท่านคะ นี่สี่โมงแล้ว
ฝ่ายอัยการอยากเรียกพยานอีกคน
แต่เราอยากคิดดูสักหนึ่งคืนค่ะ
คุณโชคดีนะ
คืนนี้หลานชายฉันเล่นละครโรงเรียน ให้ลูกขุนพักบ้างก็ดี
หวังว่าพรุ่งนี้คุณจะเรียกพยาน ไม่ก็นำเสนอให้จบเป็นอย่างแรก
แน่นอนค่ะท่าน ขอบคุณค่ะ
- ราตรีสวัสดิ์ - ราตรีสวัสดิ์ค่ะ
ครับท่าน
ทุกอย่างโอเคมั้ย
โอเค ผมแค่อยากพร้อมสำหรับพรุ่งนี้ แค่นั้นเอง
คุณก็ต้องเตรียมพร้อม
คืนนี้ไม่ต้องทำอาหาร สั่งมากินซะ
ฉันผ่อนคลายด้วยการทำอาหาร
เหรอ งั้นทำให้เต็มโต๊ะเลย แล้วเก็บของเหลือไว้ให้ผมด้วย
ได้เลย เจอกันพรุ่งนี้ค่ะ
เกิดอะไรขึ้น
แอนเดรียบอกว่าเธออาจจะเรียกพยานอีกคน
รายชื่อเธอไม่มีพยานดีๆ เหลือแล้ว
และเชื่อผมเถอะ เธอไม่ปิดคดี
ด้วยจนท.กู้ภัยที่ยืนยันว่าบอนดูรันท์ตายแน่
งั้นเธอจะปิดด้วยใครล่ะ
ผมกลัวว่าเธอจะติดต่อเจฟฟ์ แทรมเมลล์ได้
ผัวเก่า
ใช่ เขาอยู่แอลเอ เขาต้องการเงินแลกกับการให้การเข้าข้างลิซ่า
ผมกังวลว่าตอนนี้เขาอาจจะให้การปรักปรำเธอ
เดี๋ยวดูให้
- ผมก็ต้องไปแล้ว - ไปไหน
วันนี้วันเกิดผม จำได้มั้ย
พ่อไม่ต้องทำแบบนี้ก็ได้นะ พ่อว่าความอยู่
ไม่ พ่อบอกว่าเราจะฉลองด้วยกัน
อีกอย่าง พ่อจะหาดูนั่นได้ที่ไหนล่ะ
โอ๊ย เลอะขี้ไปหมดแล้ว
เอเจนท์ของย่า ย่าวีนใส่เขาทั้งบ่ายเลย
พวกเขามีเรื่องอะไรกันคะ
ย่าเอเลน่ากับพ่อของพ่อ
หนูรู้ว่ามันจบยังไง แต่มันเริ่มยังไงคะ
ปู่ของลูกเป็นทนายคดีอาญาที่ดังที่สุดในแอลเอ
ส่วนย่าเอเลน่าเป็นนักแสดงสาวจากเม็กซิโกซิตี้
มีความฝันยิ่งใหญ่ เหมือนริต้า เฮย์เวิร์ธ
ลูกคงไม่รู้จักสินะ
ถามได้ ดาราหนังเชื้อสายลาติน ที่เปลี่ยนชื่อตัวเอง
หนูดูหนังเก่าๆ กับพ่อมาเยอะพอน่ะ
ย่าเอเลน่ากับพ่อของพ่อ เจอกันที่ไนต์คลับหรูๆ เหรอคะ
ไม่ ดีกว่านั้นอีก
เขาเห็นย่าอยู่อีกฝั่งของสระว่ายน้ำ ในโรงแรมเบเวอร์ลีย์ฮิลส์
แล้วก็เป็นรักแรกพบ
อย่างน้อยก็สักพักนึง
เขาเป็นแบบนั้นแหละ
เขาเจอคนอื่นอีกมั้ยคะ หลังจากย่าเอเลน่า
เขาเจอผู้หญิงเยอะแยะเลย แต่คบกับใครไม่ยืด
แล้วพ่อล่ะคะ
หนูเห็นพ่อกับลูกความของพ่อวันนี้
มีอะไรกันรึเปล่า
พ่อสัญญาว่าพ่อจะไม่มีวันโกหกลูก มีบางอย่างเกิดขึ้นจริงๆ
พ่อตัดจบทันทีที่เธอเป็นลูกความพ่อ
พ่อไม่มีวันล้ำเส้นนั้นเด็ดขาด
แล้วปู่ล่ะคะ
นั่นอีกเรื่อง ต้องขี่ม้านานกว่านี้
ไปกันเถอะ พ่อว่าย่าทรมานมาพอแล้ว
ขอบคุณนะคะที่มาที่นี่
คาร์ลอสเล่าให้ฉันฟังแล้ว
มีปัญหาเรื่องเงินมัดจำเหรอ
ไม่ค่ะ
ไม่ ฉันมีเงินมัดจำ ที่เราตกลงกันไว้ในสัญญาเช่า
ปัญหาเดียวคือคาร์ลอสไม่ยอมรับ
อ่อ เงื่อนไขตลาดเปลี่ยนไปแล้วน่ะ
บัญชีความเสี่ยงของเราแคบลง เสียใจด้วยนะ
แต่ถ้าคุณหาเงินมัดจำใหม่ได้ ก็เป็นของคุณเลย
- ค่ะ เรื่องนั้น - นี่อะไร
ใบสมัครเช่าสตูดิโอเต้นฉบับเดิม
และนี่คือฉบับที่เพื่อนของฉันคนนี้ ส่งให้คาร์ลอสก่อนหน้านี้
สตูดิโอเต้นเหมือนกัน
อย่างที่เห็น ใบสมัครทั้งสองใบเหมือนกันเป๊ะ
เธอแค่เปลี่ยนชื่อ
ถึงได้แปลกที่คาร์ลอสเรียกค่ามัดจำราคาเดิม
ไม่ใช่ราคาที่เขาโก่งอิซซี่เพิ่มไป 50 เปอร์เซ็นต์
เราเลยอยากรู้น่ะ
เงื่อนไขตลาดเปลี่ยนไปภายในสามชั่วโมงเหรอ
ฟังนะ ฉันแค่เป็นเจ้าของ
คาร์ลอสเป็นคนจัดการดูแลสถานที่ ค่าเช่า ทุกอย่าง ฉันแค่จ่ายค่าธรรมเนียมให้เขา
งั้นก็ดีแล้วที่เราบอกคุณ
ว่าผู้จัดการอาคารของคุณ เลือกปฏิบัติที่มิชอบด้วยกฎหมาย
ละเมิดรัฐบัญญัติสิทธิพลเมือง บัญญัติการเคหะที่เป็นธรรม
และกฎหมายรัฐบางข้อด้วย
คุณคงไม่อยากให้ใครคิดว่า คุณเป็นคนคิดเองหรอกนะ
- คนอย่างเจ้านายเรา - อ้อ
เขาเป็นทนายที่โคตรเขี้ยว
หรือนสพ.แอลเอไทมส์
ฉันไม่ควรต้องออดิชั่นแล้ว แต่สำหรับคุณ ฉันจะยกเว้นให้
แค่ครั้งนี้ครั้งเดียว
โอเค ไว้เจอกัน
ของขนาดนี้แค่สามวันเหรอ
พวกคนคัดเลือกนักแสดงน่ะ ใครจะไปรู้ว่าพวกเขาอยากได้ลุคแบบไหน
แม่ดูมีความสุขนะ
พรุ่งนี้แม่มีออดิชั่นตอนนำร่อง
รู้มั้ยว่าแปลว่าอะไร
แม่อาจจะได้อยู่ที่นี่ตลอด กับลูกและเฮลีย์
ตลอดเหรอ
อาฮะ
- ขอตัวเดี๋ยวครับ - อือ
- ได้เรื่องบ้างมั้ย - ยังไม่ได้
ฉันจัดการหาภาพ
จากกล้องวงจรปิดสองสามตัว ตอนที่นายคุยกับเจฟฟ์ แทรมเมล์ได้
แต่กล้องถ่ายได้แค่ตอนเขากำลังไปขึ้นรถไฟใต้ดิน
- หลังจากนั้นเขาก็หายตัวไปเลย - บ้าเอ๊ย
ไม่ใช่ของแก เจ้าก้อน
อยากให้ฉันซุ่มดูสำนักงานอัยการมั้ย
ถ้าพวกนั้นเรียกตัวเขา เขาอาจจะไปเตรียมตัวอยู่
จุดนี้ไม่คุ้มแล้ว ถ้าได้ตัวเขาไปแล้วก็จบ
ไปพักผ่อนเถอะ
นายก็เหมือนกันมิค
มานี่
ทำไมไม่บอกแม่ว่าลูกได้ขึ้นปกด้วย
- เพราะมันไม่สำคัญ - ไม่เหรอ
คิดดูสิว่าปีที่แล้วลูกเป็นยังไง
ติดยา ต้องทำงานอยู่ในรถ
ผมชอบทำงานในรถ
ตอนนี้ลูกได้รับความเคารพ ทั้งเมืองรู้ว่าลูกเป็นใคร
แม่กำลังเปรียบเทียบผมกับเขา
ลูกใส่แหวนของเขาอยู่
พ่อของลูกกับแม่อยากเป็นดาวเด่นทั้งคู่
มันไม่มีทางไปรอดหรอก
ตอนนี้ลูกเป็นดาวเด่นแล้ว ลูกชายของเรา
ทำไมไม่ยอมให้แม่ภูมิใจในตัวลูกซะที
ผมยอมนะ ผมรักแม่ เดี๋ยวเอากระเป๋าไปเก็บในห้องให้
แม่ก็รักลูกจ้ะ ลูกรักของแม่
ขอโทษที ฉันรบกวนคุณเหรอ
ไม่หรอก ตอนนี้มีความสุขหน่อยก็ดี
ในที่สุดอะไรก็เข้าที่เข้าทางซะที
ขอถามอะไรหน่อย คุณคิดว่าผมเปลี่ยนไปมั้ย
เปลี่ยนยังไง
ด้านทนาย เจ้านาย
คนติดยาที่กำลังเลิก เลือกเอาเลย
สองอันแรกฉันไม่รู้หรอก
และอันที่สามก็ต้องทำต่อไปเรื่อยๆ
- ว่าไงลอร์น่า - สองเรื่อง
- หนึ่ง ศาลเลื่อนไปเป็นตอนบ่าย - ฮะ ทำไม
ผู้พิพากษามีปัญหาฉุกเฉินเรื่องฟัน แต่นั่นไม่ใช่เรื่องสำคัญที่สุด
สิ่งสำคัญคือเราได้รายชื่อพยานใหม่มาแล้ว
และเจฟฟ์ แทรมเมลล์ไม่ใช่พยานปริศนาของเรา
อ้าว งั้นใครล่ะ
ท่านคะ ฝ่ายอัยการ เรียกตัวเฮนรี่ ดาห์ลขึ้นให้การค่ะ
ขอปรึกษาครับท่าน
ก่อนที่เราจะเริ่ม
ขอโทษทั้งคู่ด้วยที่ต้องเริ่มสาย
หลังจากดูละครหลานชายฉันเมื่อคืน เราพาเขาไปกินไอศกรีมโยเกิร์ต
ฉันกัดถั่วพีแคนจนฟันร้าว
หลังจากดูเรื่องอาวร์ทาวน์ที่ยาวนานที่สุด
ที่ประเทศนี้เคยเห็นมา
ยาชาเริ่มจะหมดฤทธิ์แล้ว
เสียใจด้วยที่ท่านเจ็บนะครับ แต่ผมโดนมัดมือชก
เฮนรี่ ดาห์ล พยานคนนี้ ไม่ได้อยู่ในรายชื่อของอัยการตั้งแต่แรก
ผมไม่มีเวลาเตรียมตัว
คุณฟรีแมน ตอนที่คุณขอเวลา เพื่อพิจารณาเรียกพยานอีกหนึ่งคน
หมายความว่าต้องเป็นคนที่คุณระบุไว้แล้ว
ฉันก็ตั้งใจอย่างนั้นค่ะท่าน
แต่เมื่อเย็นวานนี้ ฉันเพิ่งได้รู้ว่า คุณดาห์ลมีหลักฐาน
ที่ใช้เอาผิดจำเลยได้โดยตรง เป็นคำพูดของจำเลยเอง
คำพูดอะไร
ที่อยู่ในเทปพอดแคสต์ต้นฉบับของคุณดาห์ล
ซึ่งคุณฮอลเลอร์รู้ดีเพราะเขาพยายามปิดบังไว้
ไม่เอาน่า โกหกกันชัดๆ
ผมส่งมอบบันทึกเทปทุกอย่างที่ผมมีครับท่าน
โอเคๆ พอทั้งคู่
คุณฮอลเลอร์
ปกติฉันจะเห็นด้วยกับคุณนะ
แต่คุณฟรีแมนช้าไปหนึ่งวัน และฉันก็โดนไอศกรีมทำพิษ
ถ้าพยานคนนี้แสดงหลักฐานคำพูดของจำเลย
ที่เกี่ยวข้องได้ ฉันเชื่อว่า ลูกขุนมีสิทธิ์ได้ฟัง
คุณสามารถคัดค้านได้ คุณฮอลเลอร์
ถ้าหลักฐานพิสูจน์อะไรไม่ได้ เราจะถอนซะ
นอกเหนือจากนั้น ฉันให้ได้แค่เวลาเตรียมตัวซักค้านเพิ่ม
เรียกพยานของคุณมา คุณฟรีแมน
คุณดาห์ล คุณใช้เวลาสัมภาษณ์จำเลย ในพอดแคสต์ของคุณ
ประมาณกี่ชั่วโมงคะ
ทั้งหมดเหรอ เจ็ดหรือแปดชั่วโมง
แล้วคุณใช้บทสัมภาษณ์นั้นไปเท่าไหร่ ในสองตอนที่คุณทำเสร็จแล้ว
สิบห้า อาจจะยี่สิบนาที
ซึ่งเห็นได้ชัดว่าเหลือเนื้อหาอีกมากที่คุณไม่ได้ใช้
ในเทปบันทึกที่คุณไม่ได้ใช้ จำเลยเคยพูดคุย
เจาะจงแผนที่จะหยุด การพัฒนาที่ดินของคุณบอนดูรันท์มั้ยคะ
ครับ
ท่านคะ ฝ่ายอัยการขอใช้ ไฟล์เสียงนี้เป็นหลักฐานฝ่ายอัยการชิ้นที่ 18
เชิญเลย
ทุกคนรักเรื่องราวยักษ์ใหญ่สู้กับคนเล็กๆ
แต่คุณมีโอกาสจะหยุดเศรษฐีพันล้านสักเท่าไหร่
ยิ่งตัวใหญ่ก็ยิ่งล้มดังนะว่ามั้ย
ฟังนะ ฉันไม่ใช่นักกิจกรรม
แต่ฉันรู้ว่าผู้ชายคนนี้จะเล่นไม้แข็ง
เราก็ต้องยิ่งเล่นให้แข็งกว่า
โดนมาก
เราเลยเรียนรู้ทุกอย่างเกี่ยวกับเขา
ทั้งตอนเช้าเขาซื้อกาแฟที่ไหน
จนถึงเขาจอดรถสปอร์ตโง่ๆ ของเขา ที่ไหนในลานจอดรถ
ไม่ว่าเขาจะไปไหน เราจะรออยู่
คุณดาห์ล คุณรู้มั้ยคะ
ว่าที่จอดรถของคุณบอนดูรันท์ เป็นสถานที่ฆาตกรรมของเขา
ขอค้านครับ ข้อนี้เป็นที่ยอมรับไปแล้ว
ไม่เกี่ยวว่าพยานจะรับรู้หรือไม่
ถอนคำพูดค่ะ หมดคำถามแล้ว
คุณฮอลเลอร์ เชิญได้
เว้นแต่ว่าคุณจะขอพัก ซึ่งฉันยินดีอนุญาต
ไม่จำเป็นครับท่าน ผมไม่มีคำถาม
ถ้าอย่างนั้น ฝ่ายอัยการพักคดีค่ะ
ท่านครับ ขอเราพักตอนนี้ ก่อนเราจะโต้ตอบได้มั้ยครับ
- ผมไม่ต้องการเวลานาน - ดีมาก
ให้คณะลูกขุนยืดเส้นยืดสาย แล้วกลับมาต่อกันอีกสิบนาที
- มีคำอธิบายนะมิคกี้ - อย่าเพิ่ง
อย่าต่อหน้าพวกเขา รออยู่นี่ มาเถอะ
ผมขอเทปทั้งหมดจากดาห์ลแล้ว เขาตลบหลังเรา
ผมถามอะไรไม่ได้
ต้องทำเหมือนคำพูดเขาไม่มีค่า
ได้ แต่สิ่งที่คุณกำลังจะทำมันบ้ามาก รู้ตัวนะ
ผมต้องออกตัวแรง นี่หมดวันศุกร์ไปค่อนวันแล้ว
ผมยอมให้ลูกขุนกลับบ้าน โดยคิดถึงแต่พอดแคสต์ของดาห์ลไม่ได้
และแค่ให้ผู้จัดการร้านเป็นพยานก็ไม่พอ
ผมต้องเสี่ยง
นี่ไม่ใช่การเสี่ยง มิคกี้ ยังกับคุณคิดว่ากฎใช้กับคุณไม่ได้
คุณพูดถูก ใช้ไม่ได้
ตอนนี้ผมเป็นทนายที่เปลี่ยนไปแล้ว และผมตัดสินใจอย่างนี้
ลิซ่า
ผมเชื่อใจคุณและคุณเชื่อใจผมไม่ว่าจะยังไงใช่มั้ย
ค่ะ
ดี งั้นเชื่อใจผมตอนนี้
คุณฮอลเลอร์ พร้อมจะเรียกพยานคนแรกของคุณมั้ย
พร้อมครับท่าน
ฝ่ายจำเลยเรียกลิซ่า แทรมเมลล์ให้การครับ
(สร้างจากนวนิยายของไมเคิล คอนเนลลี่)
คำบรรยายโดย อรภาริน อ่อนกอ
𝄇 Downloaded From BollyFlix 𝄇